ตอนแรกกะจะมาชิมชาเขียวอย่างเดียว นั่งไปนั่งมาลองสั่งอาหารจานเดียวมาลองกินดู กินไปกินมาสั่งเพิ่มขึ้นเรื่อยๆเพราะเห็นว่าเค้าพึ่งทำหมูกรอบเสร็จเลยจัดซะเลย 555+

-อูจิมัทฉะลาเต้ไข่มุก 55฿ ชาเขียวเย็นใส่ไข่มุก รสชาติของชาเขียวและนมออกกลางๆไม่หวานมาก มุกในแก้วให้มาเยอะพอสมควร กินแล้วรู้สึกนุ่มๆลื่นๆ พอใช้ได้ครับแก้วนี้
-อูจิมัทฉะปั่นใส่ถั่วแดง 69฿ คล้ายแก้วแรกแต่นำชาเขียวไปปั่น แล้วเพิ่มถั่วแดงเข้าไป ชาเขียวหวานพอดี ส่วนถั่วแดงก็อร่อยครับ หวานและได้เนื้อดี
-หมูกรอบเล็ก 165฿ + ข้าวสวย 16฿ ผมแนะนำให้สั่งกินตอน 11.00-12.00 เพราะว่าเค้าพึ่งทอดหมูกรอบเสร็จใหม่ หมูจะกรอบมากๆไม่เหนียว แนะนำให้ลองตักวางบนข้าวสวยแล้วเอาน้ำจิ้มสุกี้ MK ราดดู อร่อยไปอีกแบบครับ กินเพลินๆแปปเดียวหมดเกลี้ยง
-บะหมี่หยก-เกี๊ยว-หมูกรอบ (ด่วน) 93฿ เมนูที่เขียนว่าด่วนนี่จะเป็นแบบจานเดียวครับ สั่งแห้งมาเค้าจะให้น้ำราดเป็ดเอาไว้ราดหมี่หยกมาให้ด้วยจะได้ไม่แห้งเกินไป เกี๋ยวชิ้นใหญ่รสชาติโอเคครับ ส่วนหมูกรอบก็กรอบดี สูตรผมคือราดน้ำจิ้มสุกี้ MK ลงไปคลุกด้วยกันเลยอร่อยไม่ใช่เล่นๆ
-บะหมี่หยก-เนื้อเปื่อย (ด่วน) 93฿ ชามนี้บอกด่วนแต่ไม่ด่วนแฮะ ได้ช้าไปนิดนึง อาจจะเพราะกลางวันคนเยอะ ส่วนรสชาติใช้ได้ครับหมี่หยกเข้ากับเนื้อเปิ่อยได้ดี ราดน้ำราดที่ให้มาแล้วคลุกให้เข้ากันแล้วค่อยทาน โอเคครับ
-เผือกทอด 57฿ เผือกทอดเอ็มเคถึงแม้ว่าจะไม่อร่อยถึงขนาดเหมือนร้านในโรงแรมดีๆ แต่ก็ถือว่าใช้ได้ ชิ้นขนาดพอดีหั่นครึ่งกินได้สองคำ ใส้แน่น ทอดได้กรอบกำลังดีไม่อมน้ำมันมากทานกับน้ำจิ้มบ๊วยของเอ็มเค(ผมว่าน้ำจิ้มบ๊วยข้างนอกอร่อยกว่า) ถือว่าพอใช้ได้
-ลูกชิ้นโสภณ 57฿ จริงๆต้องเรียกเมนูนี้ว่าลูกชิ้นกุ้ง+ผักโสภณมากกว่าเพราะมันคือการเอาลูกชิ้นกุ้งทอดไปนึ่งกับผักโสภณแล้วเสิร์ฟแบบติ่มซำ เข่งนี้ใช้ได้ลูกชิ้นนุ่มกำลังดีจิ้มจิ๊กโฉ่วนิดนึงแล้วค่อยทาน อร่อยครับ
-เป็ดย่าง MK เล็ก 180฿ จานนี้ไม่ต้องรีวิวมาก เป็นที่นิยมอยู่แล้ว คิดไม่ออกก็รุมจกเป็ดนี่แหละครับ แปปเดียวหมด ฮา

สาขานี้อยู่ชั้น 1 เซ็นทรัลลาดพร้าว ใกล้ๆ After You นะครับ